Publication: Magyar Közlöny
Issue: MK-2002-94 (Year: 2002, Number: 94)
Era: 1990-2004
Section: szabályairól szóló 1997. évi CIII. törvény (a továbbiakban:
Paragraph Index: 225

e) pontban felsorolt további (nem a szállításra használt) tárgyak lefoglalására vonatkozó kógens szabályozás megítélésem szerint nem alkotmányellenes, mivel e tárgyak szorosan kötõdnek a jogsértés elkövetéséhez, emellett a késõbbi elkobzás lehetõségét biztosítják, és erre tekintettel a tulajdoni korlátozás szükséges, indokolt és arányos. A jogsértés elkövetéséhez való szoros kötõdés miatt ugyancsak nem alkotmányellenes a 81. § (6) bekezdésének elsõ mondata, amely szerint: „A lefoglalt terméket, egyéb tárgyat és eszközt el kell kobozni, ha a jövedéki ügyben jövedéki bírság megállapításának van helye.” Alkotmányellenes viszont a 81. § (6) bekezdés második mondatának szabályozási módja. Az elkobzás feltételhez kötött kógens szabályozási módja ugyanis nem teszi lehetõvé a szállításra használt eszközök vonatkozásában az 2002/94. szám egyéniesített jogalkalmazói döntés meghozatalát, és így lehetõséget ad a tulajdonjog aránytalan és szükségtelen mértékû korlátozására. A szállításra használt eszköz elkobzását a jogalkotó mindössze ahhoz a feltételhez köti, hogy a szállítóeszköz tulajdonosa azonos legyen a jogsértés elkövetõjével, illetve, hogy a szállítóeszköz tulajdonosának — az ügy összes körülményére tekintettel — tudnia kellett arról, hogy szállítóeszközével az (1) bekezdés a)—d) pontja szerinti terméket szállítanak. Megítélésem szerint alkotmányellenes az, hogy a feltétel megvalósulása esetén — a kógens rendelkezés kivételt nem ismerõ és egyediesítésre alkalmat nem adó szabályozási módja miatt — az elkobzást ki kell mondani. Mivel az Alkotmánybíróság többségi határozatába foglalt megsemmisítés a 81. § — általam is alkotmányellenesnek tekintett — megjelölt részein túl, a 81. § többi — megítélésem szerint nem alkotmányellenes — részére is kiterjed, ezért véleményem szerint az Alkotmánybíróság azzal, hogy nem alkotmányellenes jogszabályi részeket is megsemmisített, a határozat meghozatala során túllépte hatáskörét.

Source: https://magyarkozlony.hu/hivatalos-lapok/e47d592dfb6757293e74b31bff0dbc19f0799e61/dokumentumok/1ce3779c6732d7c4ec765f88e33f4beff54c3c34/letoltes